Nilotai
Nilotai – tautų grupė, gyvenanti Rytų Afrikoje, dabartiniame Pietų Sudane, Ugandoje, Kenijoje, Tanzanijoje. Kalba giminingomis nilotų kalbomis, kurios priklauso Rytų Sudano kalboms, ir turi bendrą kultūrinę tapatybę. Pavadinimas yra egzonimas, kilęs nuo Nilo upės, kadangi būtent Baltojo Nilo aukštupyje koncentruojasi didelė dalis Nilotų. Didžiausios Nilotų etninės grupės yra dinkai, luo, šilukai, nuerai, masajai, ačioliai ir daugybė kitų.